**OLCSVA** Község Képviselő – testülete **2020. január 22. napján** megtartott rendkívüli ülésének:

jegyzőkönyve,

tárgysorozata,

rendelete:1

határozata: 1-4.

Ikt.sz: 153/………./2020.

**TÁRGYSOROZAT**

1. Előterjesztés a szociális célú tűzifa támogatás helyi szabályairól szóló 10/2019.(XI. 22.) önkormányzati rendelet módosítására.

Előadó: Borbás Judit polgármester

1. Előterjesztés a Nemzeti Foglalkoztatási Alap „Startmunka program” kiadási előirányzatának terhére indított 2020. évi Startmunka-programban való részvételre.

Előadó: Borbás Judit polgármester

1. Előterjesztés alpolgármester tiszteletdíjának, költségtérítésének megállapításáról szóló 60/2019.(X. 24.) önkormányzati határozat felülvizsgálatára.

 Előadó: Borbás Judit polgármester

1. Előterjesztés a Vásárosnaményi Közös Önkormányzati Hivatal Vásárosnaményi Hivatalában foglalkoztatottak munka- és ügyfélfogadás rendjéről szóló rendelet módosításához történő hozzájárulásra.

Előadó: Borbás Judit polgármester

Olcsva, 2020. január 22.

 Borbás Judit

 polgármester

**JEGYZŐKÖNYV**

**Készült:** Olcsva Község Képviselő – testülete 2020. január 22. napján megtartott rendkívüli – nyílt – üléséről.

**Az ülés helye:** Olcsva Községháza (Olcsva, Kossuth út 2.) jegyzői iroda

**Jelen vannak:** Borbás Judit polgármester

 Ábrány Sándorné képviselő

 Huszti László Tibor képviselő

Tóth Péter képviselők

**Távolmaradását bejelentette:** Szücs Róbert László képviselő

**Meghívottak:** Feketéné dr. Lázár Emese aljegyző

**Jegyzőkönyvvezető:** Borbásné Fekete Kinga köztisztviselő

**Borbás Judit (polgármester):** Köszöntötte a megjelenteket. Számszerűen megállapította, hogy 4 képviselő van jelen, így az ülés határozatképes, majd ezt követően az ülést megnyitotta.

Javasolta a Képviselő – testület felé a meghívóban közölt napirendi pontok elfogadását, javasolta továbbá, hogy mivel az ülésről nem készül hangfelvétel, így az SZMSZ-nek megfelelően válasszák meg jegyzőkönyv – hitelesítőket. **Ábrány Sándorné,** valamint **Tóth Péter** képviselőt javasolta.

Mivel a napirendi pontokkal és a jegyzőkönyv hitelesítésre javasolt személyekkel kapcsolatosan kérdés, hozzászólás nem volt, azt szavazásra bocsátotta és megállapította, hogy *a Képviselő-testület – 4 igen szavazattal, ellenszavazat és tartózkodás nélkül - a következő határozatot hozta:*

**Olcsva Község Önkormányzata Képviselő-testületének**

**1/2020. (I .22) önkormányzati határozata**

**Olcsva Község Képviselő-testülete 2020. január 22. napján tartott ülése napirendi pontjainak elfogadásáról és a jegyzőkönyv hitelesítő megválasztásáról**

A Képviselő testület:

1) A 2020. január 22. napján tartott ülés napirendjét - a kiküldött meghívóban foglaltak szerint - 4 napirendi ponttal elfogadja.

2) Az ülés jegyzőkönyv hitelesítőinek **Ábrány Sándorné** és **Tóth Péter** képviselőket megválasztja.

A határozatot kapják:

1. Polgármester, (helyben),

**-----------------------------------**

**Tárgy: (1 tsp.) Előterjesztés a szociális célú tűzifa támogatás helyi szabályairól szóló 10/2019.(XI. 22.) önkormányzati rendelet módosítására.**

**Előadó:** Borbás Judit polgármester

**Borbás Judit (polgármester):** Tájékoztatta a Képviselő-testületet az előterjesztésben foglaltakkal kapcsolatosan. Elmondta, hogy a rendeletben a jövedelmi határ 120.000 Ft/fő összegre történő megemelésére történt módosítás, illetve az támogatási igényeket a beérkezés sorrendjében szükséges elbírálni. A megmaradt tűzifa mennyisége már a tejes igényt nem elégítené ki, ezért szükséges ezen szabályozás rögzítése a rendelet módosításban.

**Tóth Péter (képviselő):** Véleménye szerint be kellene pakolni a fát köbölve, és meglátnánk, hogy hány m3 a maradvány, így már tudnánk a megmaradt mennyiséget.

**Huszti László Tibor (képviselő):** Véleménye szerint jó megoldás a beérkezés sorrendjében történő kielégítés, így nem szükséges a meglévő mennyiséget átpakolni. Ameddig tart a fából, addig adjuk.

Mivel a napirendi ponttal kapcsolatosan kérdés, hozzászólás nem volt, a határozati javaslatot szavazásra bocsátotta és megállapította, hogy *a Képviselő-testület – 4 igen szavazattal, ellenszavazat és tartózkodás nélkül – a következő rendeletet alkotta:*

**Olcsva Község Önkormányzat Képviselő-testületének**

 **1/2020. (I. 23.) önkormányzati rendelete**

**a szociális célú tűzifa támogatás helyi szabályairól szóló**

**10/2019. (XI. 22.) önkormányzati rendelet módosításáról**

Olcsva Község Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés a) pontjában, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a. pontjában meghatározott feladatkörében eljárva a következőket rendeli el:

1. §(1) A szociális célú tűzifa támogatás helyi szabályairól szóló 10/2019. (XI. 22.) önkormányzati rendelet (a továbbiakban: R.) 2. §- ának (1) bekezdése helyébe az alábbi rendelkezés lép:

**„2. §**(1) A képviselő-testület szociális célú tűzifa támogatásban részesíti e rendeletben meghatározott jogosultsági feltételeknek megfelelő szociálisan rászoruló családokat, idős embereket, az önkormányzat ***rendelkezésére álló tűzifamennyiség erejéig,*** ***a benyújtott kérelmek érkezési sorrendjében.***

2. § A 2. § (2) bekezdésének e) pontja pontjában meghatározott

a) „100 000 Ft-ot (azaz egyszázezer forintot)” szövegrész helyébe „120 000 Ft-ot (egyszázhúszezer forintot)” szöveg lép.

3. § Ez a rendelet kihirdetése napján lép hatályba.

 Borbás Judit dr. Deák Ferenc

 Polgármester jegyző

 **Záradék:**

 A rendelet 2020. január 23. napján a Vásárosnaményi Közös Önkormányzati Hivatal Olcsvai Kirendeltségének hirdetőtáblájára történő kifüggesztéssel került kihirdetésre.

 Olcsva, 2020. január 23.

 dr. Deák Ferenc

 jegyző

**----------------------------------**

**Tárgy: (2. tsp.): Előterjesztés a Nemzeti Foglalkoztatási Alap „Startmunka program” kiadási előirányzatának terhére indított 2020. évi Startmunka-programban való részvételre.**

**Előadó:** Borbás Judit polgármester

**Borbás Judit (polgármester):** Tájékoztatta a Képviselő-testületet az előterjesztésben foglaltakkal kapcsolatban. Ezt a döntést a testület az elmúlt év végén azért nem hozta meg, mivel úgy volt, hogy az önkormányzat nem nyújthat be Start-munka pályázatot, mivel az előző év folyamán az nem került benyújtásra, visszamondásra került a Foglalkoztatási Osztálynál.Január 6-án délelőtt jött a telefon, hogy 6 főt kap az önkormányzat, ’ fő brigádvezető, 5 fő segédmunkás bevonásával, egy éves időtartamra.

**Borbás Judit (polgármester):** Mivel a napirendi ponttal kapcsolatosan kérdés, hozzászólás nem volt, a határozati javaslatot szavazásra bocsátotta és megállapította, hogy *a Képviselő-testület – 4 igen szavazattal, ellenszavazat és tartózkodás nélkül – a következő határozatot hozta:*

**Olcsva Község Önkormányzata Képviselő-testületének**

**2/2020. (I. 22.) önkormányzati határozata**

**a Nemzeti Foglalkoztatási Alap „Startmunka program” kiadási előirányzatának terhére indított 2020. évi Startmunka-programban való részvételről**

A Képviselő-testület:

1. **Elhatározza,** hogy **részt vesz** a Nemzeti Foglalkoztatási Alap kiadási előirányzatának terhére indított - 2020. évi „**Startmunka program**” című – pályázaton, mely a 2020. évi közfoglalkoztatáshoz nyújt támogatást.
2. A pályázati felhívás alapján **vállalja**, hogy részt vesz a 2020. évi Startmunka program megvalósításában.
3. **Felhatalmazza** a Polgármestert, hogy a pályázatot a támogatás elnyerése érdekében

 nyújtsa be.

Felelős:Polgármester

Határidő: azonnal

A határozatot kapják:

1. Polgármester, Aljegyző (helyben),
2. Pénzügyi ügyintéző (helyben),
3. Irattár

**----------------------------------**

**Tárgy: 3. tsp. Előterjesztés az alpolgármester tiszteletdíjának, költségtérítésének megállapításáról szóló 60/2019.(X. 24.) önkormányzati határozat felülvizsgálatára.**

**Előadó:** Borbás Judit polgármester

**Borbás Judit (polgármester):**  Ismertette az előterjesztésben foglaltakat a Képviselő-testülettel. Az alakuló ülésen megválasztott alpolgármester (Huszti László Tibor) lemondott a tiszteletdíj összegéről, ezáltal a költségtérítés összegéről is. Ezt a korábbi döntést szükséges korrigálni, a jogszabály alapján költségtérítés összegét szükséges megállapítani.

**Feketéné dr. Lázár Emese (aljegyző):** Mint az előterjesztésben is szerepel a Szabolcs-Szatmár-Bereg Megyei Kormányhivatal Hatósági Főosztály Törvényességi Osztálya soron kívül vizsgálta az alakuló ülések jegyzőkönyveit, Olcsva tekintetében ún. szakmai konzultációs adatlapot bocsátott ki. Ebben néhány észrevételt tettek és ezen határozat felülvizsgálatát javasolták, azt módosítani szükséges. Az alpolgármester részére tiszteletdíjat kell megállapítani, és ennek mértékének megfelelő költségtérítést. A tiszteletdíjat megállapítani meg kell, azonban le mondhat a tiszteletdíj összegéről az Alpolgármester Úr. 5.000 Ft összegű tiszteletdíj esetén, a költségtérítés összege – ennek 15 %-ában - 750 F/hó összegben kerülhet megállapításra.

**Borbás Judit (polgármester):** Javasolta, így elfogadni a határozat módosítását.

**Huszti László Tibor (képviselő):**  Jelezte a Képviselő-testület felé, hogy az 5.000 Ft összegű tiszteletdíjról lemond.

Mivel a napirendi ponttal kapcsolatosan több kérdés, hozzászólás nem volt, a határozati javaslatot szavazásra bocsátotta és megállapította, hogy *a Képviselő-testület – 3 igen szavazattal, - ellenszavazat nélkül - egy tartózkodással – a következő határozatot hozta:*

## Olcsva Község Önkormányzata Képviselő-testületének

**3/2020. (I. 22.) önkormányzati határozata**

A Képviselő-testület:

1. Az alpolgármester tiszteletdíjának, költségtérítésének megállapításáról szóló 60/2019. ( X. 24.) önkormányzati határozatát **visszavonja.**
2. 2019. október 24. napjától kezdődően Huszti László Tibor 4826 Olcsva, Bocskai u. 21. szám alatti lakos) **Alpolgármester tiszteletdíját** havonta bruttó **5000 Ft-ban** (azaz Ötezer forintban) **állapítja meg.**
3. **Tudomásul veszi, hogy Huszti László Tibor** megválasztott **alpolgármester a** Képviselő-testülethez intézett írásbeli nyilatkozatával a megállapított **tiszteletdíj teljes egészéről lemond.**
4. 2019. október 24. napjától kezdődően az Alpolgármester részére havonta a mindenkori **tiszteletdíja 15 %-ának** megfelelő összegű**, 750 Ft** **költségtérítést állapít meg.**
5. **Felkéri a Jegyzőt,** hogy gondoskodjon a szükséges dokumentumok elkészítéséről és azoknak – elektronikus úton történő - elküldéséről a Magyar Államkincstár számára.

 **Felelős**: Jegyző

 **Határidő**: azonnal

A határozatot kapják:

1. Polgármester, Alpolgármester,
2. Jegyző, Aljegyző (helyben),
3. MÁK (Nyíregyháza),
4. Pénzügyi ügyintéző (helyben),
5. Irattár.

**----------------------------------**

**Tárgy: 4 tsp: Előterjesztés a Vásárosnaményi Közös Önkormányzati Hivatal Vásárosnaményi Hivatalában foglalkoztatottak munka- és ügyfélfogadás rendjéről szóló rendelet módosításához történő hozzájárulásra.**

**Előadó:** Borbás Judit polgármester

**Borbás Judit (polgármester):** Ismertette az előterjesztésben foglaltakat a Képviselő-testülettel.

**Feketéné dr. Lázár Emese ( aljegyző):**  Jánd település Polgármestere kérte az ügyfélfogadás idejét módosítani a hivatal tekintetében. Egyeztetést folytattunk le az olcsvai hivatal tekintetében, itt marad az Vásárosnaményi ügyfélfogadási rend.

Mivel a napirendi ponttal kapcsolatosan több kérdés, hozzászólás nem volt, a határozati javaslatot szavazásra bocsátotta és megállapította, hogy *a Képviselő-testület – 4 igen szavazattal, ellenszavazat és tartózkodás nélkül – a következő határozatot hozta:*

**Olcsva Község Önkormányzata Képviselő-testületének**

**4/2020 (I. 22.) önkormányzati határozata**

**a Vásárosnaményi Közös Önkormányzati Hivatal Vásárosnaményi Hivatalában foglalkoztatottak munka- és ügyfélfogadás rendjéről szóló rendelet módosításához történő hozzájárulásról**

*A Képviselő-testület:*

1. **Hozzájárul** Vásárosnamény Város Önkormányzata Képviselő-testülete által megalkotott, a Vásárosnaményi Közös Önkormányzati Hivatal Vásárosnaményi Hivatalában foglalkoztatottak munka- és ügyfélfogadás rendjéről szóló rendelet módosításához az alábbiak szerint:

„Az R. 2. § (3) bekezdése helyébe a következő rendelkezés lép:

1. *Vásárosnaményi Hivatal és Olcsvai Állandó Kirendeltség:*

 *Hétfő: 0800 – 1200 és*

*1300 – 1600 óráig,*

*Kedd: ügyfélfogadás nincs,*

*Szerda: 0800 – 1200 és*

*1300 – 1600 óráig,*

 *Csütörtök: 0800 – 1200 óráig,*

*Péntek: 0800 – 1200 óráig.”*

1. *Jánd Állandó Kirendeltség:*

 *Hétfő – Csütörtök: 0800 – 0930 és*

*1430 – 1600 óráig,*

*Péntek: 0830 – 0930 óráig.”*

**3) Felkéri** a Jegyzőt, hogy a határozat Vásárosnaményi Város Önkormányzata részére történő megküldéséről gondoskodjon.

Felelős:Jegyző

Határidő: azonnal.

A határozatot kapják:

1. Polgármester, Jegyző, Aljegyző (helyben),
2. Vásárosnamény Város Önkormányzata (székhelyén),
3. Irattár

**----------------------------------**

**Napirend után:**

**Huszti László Tibor (képviselő):** Jelezte, hogy a temetőbe vezető aszfaltos úton sok mezőgazdasági közlekedik, ebből kifolyólag már az út nagyon sok helyen berepedezett, megsérült. Sajnos nincs olyan alapja ami ezeket a nagy gépeket elbírja. Többször jelezték a helyi lakosok, hogy ha mezőgazdasági gép közlekedett az úton, alig fért el a személygépkocsi mellette, volt olyan is, hogy a kerékpáros felborult. Ez az út nem ilyen jellegű közlekedésre lett tervezve. Javasolta, hogy a temetőbe vezető utat a mezőgazdasági gépek elől zárják le, az érintett termőföldek tulajdonosai más úton közelítsék meg a földjeiket.

**Borbás Judit (polgármester):** Jelezte, hogy pályázat van folyamatban a külterületi utak felújítására, meg kell vizsgálni, hogy a pályázat megvalósulása lehetővé teszi e ezen döntés meghozatalát.

Ezt követően több kérdés, hozzászólás nem volt, így a Polgármester az ülést 14,45 perckor bezárta.

Kmf.

 **Borbás Judit dr. Deák Ferenc**

 **polgármester jegyző**

**Jegyzőkönyv hitelesítők:**

 **Ábrány Sándorné Tóth Péter**

 **képviselő képviselő**